**AJÁNLATTÉTELI FELHÍVÁS**

Az Önkormányzat és a Polgármesteri Hivatal beszerzéseiről szóló 7/2013. (XI. 20.) számú polgármesteri és jegyzői együttes intézkedés III. 2.3. pontja alapján nyílt - tárgyalás nélküli - beszerzési eljárás lefolytatására

1. **Ajánlatkérő adatai*:***

**Név:** Budapest Főváros IX. Kerület Ferencváros Önkormányzata

**Cím:** 1092 Budapest, IX., Bakáts tér 14.

**Ajánlatkérői jogkör gyakorlója:** az Önkormányzat és a Polgármesteri Hivatal beszerzéseiről szóló 7/2013. (XI. 20.) számú polgármesteri és jegyzői együttes intézkedés III. fejezet 2.2. pontja alapján **Baranyi Krisztina polgármester**

**Kapcsolattartó:** **Puskás László irodavezető-helyettes**

 **1092 Budapest, Ráday utca 26. I. emelet 26.**

**Tel:** **+36-1-215-1077/534**

**E-mail cím:** **puskasl@ferencvaros.hu**

1. **Az ajánlatkérés tárgya:**

**Budapest Főváros IX. Kerület Ferencváros Önkormányzata tulajdonában lévő, alábbi 9. db üres ingatlan /lakás/** **helyreállítási munkálatainak elvégzése:**

**Bp. IX.**

**Vágóhíd u.31-33.VII.ép.fsz.4.**

 **Ferenc tér 11.fsz.1.**

**Tűzoltó u.66.tetőtér 23.**

**Tűzoltó u.33/a tetőtér 40.**

**Tűzoltó u.33/b.fsz.5.**

**Telepy u.34.fsz.5**

**Thaly K.u.19.I.em.12.**

**Gát u.20.I.em.7**

valamint

**Bp.XV.Neptun u.108.VI.em.26.**

Ajánlat tehető:

* valamennyi ingatlan/lakás,
* **egy vagy több** ingatlan/lakás

helyreállítási munkálatainak elvégzésére.

1. **A tevékenység ellátásával kapcsolatos követelményrendszer:**
* Ajánlattevő vállalja, hogy a jelen ajánlattételi felhívás 2. pontjában rögzített munkálatokat legkésőbb a munkaterület átvételétől számított **60 naptári** napon belül **elvégzi**.
* Ajánlatkérő vállalja, hogy a munkálatok elvégzéséhez a helyszínen térítésmentesen vizet és villamos energiát biztosít a munkálatok elvégzéséhez szükséges mértékben.
* Ajánlattevő vállalja, hogy a munkálatokat a szabványoknak és szakmai szokásoknak megfelelően végzi el.
* Ajánlattevő a munkálatokat I. osztályú minőségben, legjobb tudása és szakmai felkészültsége szerint köteles elvégezni, csak Magyarországon felhasználási engedéllyel bíró I. osztályú anyagot, szerelvényt, gépet, készüléket és berendezést használhat fel.
* Ajánlattevő vállalja, hogy munkálatokkal okozott szennyezést folyamatosan eltávolítja, továbbá betartja az építési és bontási hulladék kezelésére vonatkozó előírásokat.
* Ajánlattevő elfogadja, hogy Ajánlatkérő műszaki ellenőrén keresztül ellenőrzi az ajánlattételi felhívás tárgyát képező munkálatok minőségét. Ajánlatkérő kiköti, hogy a munkálatok során Ajánlattevő részére utasításokat adhat. Ajánlattevő köteles figyelmeztetni Ajánlatkérőt, ha a kivitelezés során szakszerűtlen utasítást ad.
* Amennyiben a teljesítés sikeressége szükségessé teszi az Ajánlattevő alvállalkozó igénybevételére jogosult, akinek munkájáért úgy felel, mintha a feladatokat maga teljesítette volna.
1. **Ajánlat benyújtásának helye, módja és ideje:**

Ajánlattevőnek ajánlatát papír alapon egy eredeti és egy másolati példányban kell benyújtani, a cégjegyzésre jogosult(ak) által cégszerűen aláírva, az Ajánlattevő nevének és címének megjelölésével ellátott 1 db zárt borítékban/csomagban, magyar nyelven.

A borítékon/csomagon fel kell tüntetni:

- az Ajánlattevő nevét és címét,

- a címzett – Budapest Főváros IX. Kerület Ferencvárosi Polgármesteri Hivatal Vagyonkezelési Irodája (1092 Budapest, Ráday utca 26. I. emelet) megjelölését,

- a beszerzés tárgyát:

**„*Üres lakás helyreállítása 2022/5.*”**

**Az ajánlat személyesen vagy meghatalmazott útján nyújtható be** az ajánlattételi határidő lejártáig, **2022. október 17.-én 10.00. óráig.** Az ajánlat benyújtásával kapcsolatosan felmerülő valamennyi kockázat az Ajánlattevőt terheli.

**Az ajánlatnak tartalmaznia kell:**

1./ Kitöltött és cégszerűen aláírt „ajánlattételi nyilatkozat” (cégszerű aláírásnak minősül: az Ajánlattevő azon cégjegyzésre jogosult képviselőjének, vagy képviselőinek az aláírása, aki(k)nek az aláírási címpéldányát az ajánlathoz csatolták, továbbá a cégbélyegző lenyomat, vagy a Cégkivonatban szereplő pontos cégnév – aláírás mellett/alatt/felett történő – feltüntetése),

2./ Az Ajánlattevő cégjegyzésre jogosult személy(ek) eredeti aláírási címpéldánya(i), vagy annak egyszerű másolata, egyéni vállalkozó esetén két tanú által hitelesített magánokirat.

3./ Az Ajánlattevő nevére kiállított köztartozásmentes igazolás, amennyiben ajánlattevő nem szerepel a köztartozásmentes adózói adatbázisban (https://nav.gov.hu/adatbazisok/koztartozasmentes/egyszeru\_lekerdezes)

4./ **1 vagy** **2 db üres ingatlan /lakás/** **helyreállítási munkálatainak elvégzésére történő ajánlat** benyújtása esetén legalább 1 db, összesen bruttó 5 MFt értékű,

**3 vagy** **4 db üres ingatlan /lakás/** **helyreállítási munkálatainak elvégzésére történő ajánlat** benyújtása esetén legalább 1 vagy 2 db, összesen bruttó 10 MFt értékű,

**5 vagy több db üres ingatlan /lakás/** **helyreállítási munkálatainak elvégzésére történő ajánlat** benyújtása esetén legalább 3 db, összesen bruttó 15 MFt értékű,

jelen ajánlattételi felhívás feladásától visszafelé számított 3 évben elvégzett lakás vagy helyiség helyreállítási vagy felújítási munkára vonatkozó referenciát tartalmazó nyilatkozat (*’Nyilatkozat referenciákról’* nyomtatványon - 3. számú melléklet)

Ajánlattevőnek **ajánlattételi nyilatkozatát az 1. számú melléklet (Ajánlattételi nyilatkozat) és az árazott költségvetés** kitöltésével, kell megtennie.

Ajánlattevő tudomásul veszi, hogy az ajánlatában meghatározott költségeken kívül egyéb költség elszámolására nem jogosult.

**Az ajánlattételi dokumentum benyújtásának határideje: 2022. október 17.-én. 10.00. óra**

Az érdeklődő gazdasági szereplő (ajánlattevő) az ajánlattételi felhívással kapcsolatban **2022. október 13.-án 10.00.** óráig kiegészítő tájékoztatást kérhet a puskasl@ferencvaros.hu e-mail címen.

Ajánlatkérő a kiegészítő tájékoztatást legkésőbb **2022. október 14.-én. 12.00 óráig** elektronikus formában a puskasl@ferencvaros.hu e-mail címről küldi meg.

Ajánlatkérő az ajánlattételi felhívást, Ajánlattevő pedig az ajánlatát a benyújtásának határidejéig, **2022. október 17-én. 10.00** óráig kiegészítheti, módosíthatja. A kiegészítésre, módosításra az ajánlat benyújtására vonatkozó szabályokat kell alkalmazni.

A benyújtási határidő elmulasztása, valamint ha az Ajánlattevő a borítékon nem tünteti fel az **„Üres lakás helyreállítása 2022/5.**” jeligét, valamint ha az ajánlat nem felel meg az ajánlattételi felhívásban meghatározott feltételeknek, az ajánlat érvénytelenségét vonja maga után.

Ajánlatkérőtől a benyújtott ajánlat nem igényelhető vissza, azt Ajánlatkérő bizalmasan kezeli és megőrzi.

**Az ajánlati kötöttség: 30 nap.**

**Az ajánlat bontása, bírálati szempontok:**

A beérkezett ajánlatok bontására **2022. október 17.-én 10.15 órakor** kerül sor,közjegyző jelenlétében a Budapest Főváros IX. kerület Ferencvárosi Polgármesteri Hivatal Vagyonkezelési Irodájának (1092 Budapest, Ráday utca 26.) hivatalos helyiségében.

Ajánlatkérő felhívja Ajánlattevő figyelmét, hogy a bontási eljárás nyilvános, melyről Ajánlatkérő jegyzőkönyvet készít. Az Ajánlatkérő az elkésett ajánlatot érvénytelennek nyilvánítja, és felbontás nélkül megőrzi.

**Hiánypótlás: Ajánlatkérő hiánypótlásra lehetőséget biztosít. Hiánypótlás szükségessége esetén Ajánlatkérő az ajánlatok bontásának napján elektronikus úton hiánypótlási felhívást küld Ajánlattevő részére. A hiánypótlás határideje: 2022. október 18.-án 12:00 óra. Hiánypótlás keretében a dokumentumokat személyesen vagy meghatalmazott útján kell benyújtani egy eredeti és egy másolati példányban** **a** **cégjegyzésre jogosult(ak) által cégszerűen aláírva, az Ajánlattevő nevének és címének megjelölésével ellátott 1 db zárt borítékban/csomagban, magyar nyelven.**

A borítékon/csomagon fel kell tüntetni:

- az Ajánlattevő nevét és címét,

- a címzett – Budapest Főváros IX. Kerület Ferencvárosi Polgármesteri Hivatal Vagyonkezelési Irodája (1092 Budapest, Ráday utca 26. I. emelet) megjelölését,

- a beszerzés tárgyát:

***„Hiánypótlás – Üres lakás helyreállítása 2022/5.” jeligét.***

**A hiánypótlás során nem módosítható a beszerzés tárgyára vagy a szerződés feltételeire adott ajánlat.**

Ajánlatkérő a beérkezett ajánlatokat tárgyalás nélkül, a benyújtási határidőt követő 30 napon belül elbírálja. Az Ajánlatkérő az elbírálás határidejét egy alkalommal, indokolás nélkül 15 nappal meghosszabbíthatja, mely esetben az ajánlati kötöttség ideje is meghosszabbodik, erről az Ajánlattevőt elektronikus úton tájékoztatni köteles.

Az ajánlatok elbírálásának szempontja: legalacsonyabb vállalási ár. **Ajánlatkérő ingatlanonként/lakásonként nyilvánítja nyertessé a legalacsonyabb vállalási árat ajánló Ajánlattevő(ke)t.**

Egy Ajánlattevő több ingatlanon/lakás vonatkozásában is nyertessé nyilvánítható, amennyiben több ingatlanon/lakás vonatkozásában is a legalacsonyabb vállalási árat tartalmazó ajánlatot tette.

**Értékelés, illetve az eredményhirdetés tervezett időpontja:**

**2022. október 20. 12.00 óra.** Ajánlatkérő kiköti, hogy döntését nem indokolja, továbbá fenntartja a jogot, hogy az eljárást indokolás nélkül bármikor eredménytelennek nyilvánítsa, illetve az ajánlattételi határidő lejárta előtt az ajánlattételi felhívást visszavonja.

Ajánlatkérő elektronikus (e-mail) úton, írásban értesíti a nyertes ajánlattevőket**.**

1. **Ajánlattevővel a szerződéskötés tervezett időpontja:**

**az eredményhirdetést követő 15 nap.**

Ajánlatkérő felhívja Ajánlattevő figyelmét, hogy a megjelölt időpontok (eredményhirdetés, szerződéskötés) tájékoztató jellegűek, a pontos dátumról és a szerződéskötés helyszínéről az Ajánlatkérő – az ajánlatok elbírálását követően – elektronikus levélben értesíti Ajánlattevő(ke)t.

1. **Egyéb információk:**

Ajánlatkérő vállalja, hogy Ajánlattevő kérésére **2022. október 3.-án 08:00 órától 2022. október 17.-én 10:00. óráig**, előzetes bejelentkezés alapján (Puskás László, tel: 06 302033189) másolatban átadja a jelen felhívás tárgyában meghatározott ingatlan (lakás) vázlatrajzát, műszaki leírását, valamint árazatlan költségvetését.

Ajánlattevővel Ajánlatkérő **vállalkozási szerződést** köt, a jelen felhívás 2. számú melléklete szerinti tartalommal.

Ajánlatkérő előleget nem fizet. A munkálatok elvégzéséért járó vállalkozói díj kifizetése az igazolt teljesítést és a műszaki átadás-átvételt követően, számla alapján történik. Ajánlatkérő az ellenszolgáltatást átutalással teljesíti, a számla kiállítását követő 30 napon belül.

**Budapest, 2022. ………………………**

**Baranyi Krisztina**

polgármester

1. számú melléklet

**AJÁNLATTÉTELI NYILATKOZAT**

Alulírott mint a(z) (cégnév, székhely) Ajánlattevő cégjegyzésre jogosult képviselője felelősségem tudatában

n y i l a t k o z o m,

hogy

a Budapest Főváros IX. Kerület Ferencváros Önkormányzata, mint Ajánlatkérő által indított

***„Budapest Főváros IX. Kerület Ferencváros Önkormányzata tulajdonában lévő … db üres ingatlan /lakás/******helyreállítási munkálatainak elvégzése”*** tárgyú beszerzési eljárásban részt kívánunk venni.

1. Tudomásul vesszük, hogy a megadott ajánlati feltételek ránk, mint Ajánlattevőre nézve kötelező érvényűek.
2. Kijelentjük, hogy az ajánlatkérésben és annak mellékletében foglalt valamennyi formai és tartalmi követelményt, utasítást, kikötést és feltételeket megismertük, megértettük a jelen nyilatkozattal elfogadjuk. Az ajánlatkérés alkalmas volt arra, hogy megfelelő ajánlatot készíthessünk, és ajánlatunkat ennek figyelembevételével tesszük.
3. Kijelentjük, hogy az ajánlatunkban tett nyilatkozataink a valóságnak megfelelnek.
4. Nyilatkozunk, hogy a megpályázott munkára megfelelő jogosultsággal és szakértelemmel rendelkezünk.
5. Az általam jegyzett cégre nem állnak fenn az alább megfogalmazott kizáró okok:
	1. végelszámolás alatt áll, vagy az ellene indított csődeljárás vagy felszámolási eljárás folyamatban van, illetőleg, ha az Ajánlattevő (alvállalkozó) személyes joga szerinti hasonló eljárás van folyamatban, vagy aki személyes joga szerint hasonló helyzetben van;
	2. tevékenységét felfüggesztette, vagy akinek tevékenységét felfüggesztették;
	3. közbeszerzési eljárásokban való részvételtől jogerősen eltiltásra került, az eltiltás ideje alatt;
	4. egy évnél régebben lejárt adó-, vámfizetési vagy társadalombiztosítási járulékfizetési kötelezettségének – a letelepedése szerinti ország, vagy az Ajánlatkérő székhelye szerinti ország jogszabályai alapján – nem tett eleget, kivéve, ha megfizetésére halasztást kapott;
	5. korábbi – három évnél nem régebben lezárult – közbeszerzési eljárásban hamis adatot szolgáltatott és ezért az eljárásból kizárták, illetőleg a hamisadat szolgáltatását jogerősen megállapították;
	6. gazdasági, illetőleg szakmai tevékenységével kapcsolatban jogerős bírósági ítéletben megállapított bűncselekményt követett el.
6. Nem veszünk igénybe olyan alvállalkozót, aki/amely a 6. pontban meghatározott kizáró okok hatálya alatt áll.
7. Kijelentjük, hogy az ajánlatunkat az ajánlati kötöttség lejártáig fenntartjuk.
8. Céginformáció[[1]](#footnote-1):

|  |  |
| --- | --- |
| A cég teljes neve  |  |
| A cég rövidített neve, ha van ilyen |  |
| Cégjegyzékszáma |  |
| Adószám, illetve adóazonosító jel |  |
| Pénzforgalmi jelzőszáma |  |
| Székhely |
| Irányítószám, település |  |
| Utca, házszám |  |
| Honlap |  |
| Postacím (ha nem azonos a székhellyel) |
| Irányítószám település |  |
| Utca, házszám |  |
| Postafiók |  |
| Cégjegyzésre (aláírásra) jogosult személy(ek) |
| Név, beosztása |  |
| Telefon |  |
| Mobil |  |
| Fax |  |
| E-mail |  |
| Az eljárásban kapcsolattartó személy |
| Név, beosztása |  |
| Telefon |  |
| Mobil |  |
| E-mail |  |
| Céges személyi és szakmai háttér adatai |
| Cég alkalmazottak száma (összesen /ebből felsőfokú végzettségű) |  |
| Szerződéses külső szakértői kapcsolatok (személyek) száma |  |

1. Kötelezettséget vállalunk arra, hogy az eljárás nyerteseként − az eljárás nyertesének visszalépése esetén a második legkedvezőbb ajánlatot benyújtó Ajánlattevőként − az Ajánlatkérővel megkötjük a *vállalkozási szerződést.*

Budapest, .………..

 ………………………………

 ajánlattevő cégszerű aláírása

2. számú melléklet

**VÁLLALKOZÁSI SZERZŐDÉS**

amely létrejött egyrészről

**Budapest Főváros IX. Kerület Ferencváros Önkormányzata**

székhely: 1092 Budapest, Bakáts tér 14.,

adószám: 15735722-2-43,

bankszámlaszám: 10401196-00028977-00000005,

képviseli: … **……………………………………….**

mint megrendelő (továbbiakban: **Megrendelő**)

másrészről

**……………………………………...**

cégjegyzékszám: ……………………………….,

székhely: ………………………………….,

adószám: ………………………………….,

bankszámlaszám: ………………………………….,

képviseli: ………………………………….,

mint vállalkozó (továbbiakban: **Vállalkozó**) (a továbbiakban együttesen: Felek)

között, az alulírott napon és helyen, az alábbi feltételek szerint:

**1. A szerződés tárgya**

Megrendelő megrendeli, Vállalkozó elvállalja az alábbi munka elvégzését:

**……………………………………………………………………………**

Jelen szerződés ellenértékére a **………** költségvetési sor biztosít fedezetet.

**2. Az ellenszolgáltatás mértéke**

2.1. Vállalkozót a jelen szerződésben vállalt feladatai ellátásáért nettó **……………….,-** Ft + ÁFA,=**……………………….,-**Ft azaz **………………………………………** forint vállalkozói díj illeti meg. A díj átalánydíj és magában foglalja Vállalkozónak a teljesítéssel kapcsolatos valamennyi költségét és 10% **tartalékkeretet.**  Vállalkozó árváltozást, valamint többletköltséget semmilyen jogcímen nem érvényesíthet.

\*2.2. A pótmunkák elvégzése kizárólag a műszaki ellenőrzés igazolása alapján, a Megrendelő részéről eljárni jogosult személy előzetes írásbeli jóváhagyásával történhet. A kivitelezés folyamán a Megrendelő részéről eljárni jogosult személy által írásban jóváhagyott műszaki tartalmi változások pótköltségeinek tételes elszámolása a vállalkozói ajánlathoz csatolt árképzési adatok, normák alapján történik, illetve amennyiben abban nem szerepel, akkor egyeztetés szükséges.

\*2.3. Felek rögzítik, hogy pótmunka elrendelése a megrendelői tartalékkeret terhére az építési naplóban érvényesen lehetséges. Amennyiben a nem szabályszerűen elrendelt pótmunkát Vállalkozó mégis elvégzi, úgy e körben saját felelősségére jár el és csak a jogalap nélküli gazdagodás szabálya szerint tarthat igényt az így elvégzett munkája elszámolására.

**3. Fizetési feltételek**

3.1. Vállalkozó a számlát a hiba- és hiánymentes teljesítést követően, a műszaki átadás-átvételi jegyzőkönyv alapján nyújthatja be. Amennyiben számlakifogás nem merül fel, Megrendelő részéről eljárni jogosult személy teljesítésigazolást állít ki és a számla ellenértékét a számla kiállítását követő 30 napon belül átutalással teljesíti. Megrendelő előleget nem fizet.

3.2. A kötbér annak felmerülésekor lejárt pénzkövetelés, így Megrendelő jogosult a végszámla összegéből ezen összeget levonni, melyhez Vállalkozó e szerződés aláírásával hozzájárul.

**4. Felek jogai és kötelezettségei**

4.1. A teljesítés határideje: **………………………………………. a munkaterület átvételétől számított 90 naptári napon belül.**

Vállalkozó előteljesítésre jogosult. Előteljesítés esetén Vállalkozó a munkát Megrendelő felé készre jelenti és felek egyeztetik az átadás-átvétel, a fentiektől eltérő, korábbi időpontját.

4.2. Megrendelő a munkaterületet munkavégzésre alkalmas állapotban adja át Vállalkozó részére. A Felek az átadás tényét és feltételeit munkaterület átadás-átvételi jegyzőkönyvben rögzítik.

4.3. Megrendelő a kivitelezés helyszínén a munkálatok elvégzéséhez, ahhoz szükséges mértékben térítésmentesen vizet és villamos energiát biztosít Vállalkozó számára.

4.4. Vállalkozó a munkát a vonatkozó jogszabályoknak, előírásoknak, szabványoknak és szakmai szokásoknak megfelelően végzi el.

4.5. Vállalkozó – amennyiben szükséges – a munkavégzés során köteles betartani a közterületen végzett munkákra vonatkozó előírásokat.

4.6. Vállalkozó a munkálatokat köteles I. osztályú minőségben, legjobb tudása és szakmai felkészültsége szerint elvégezni, csak a Magyarországon felhasználási engedéllyel bíró I. osztályú anyagot, szerelvényt, gépet, készüléket és berendezést használhat fel.

4.7. Vállalkozó köteles 5 munkanapot meghaladó kivitelezési idő esetén építési naplót vezetni és érdemi észrevételeit abban közölni. Megrendelő által jelen szerződés 5.1. pontjában kijelölt személy az építési naplót rendszeresen igazolja, illetve a munka lebonyolítását folyamatosan ellenőrizni jogosult.

4.8. A munkaterület előírt elkerítéséről, elzárásáról, a munkahelyen az előírt figyelmeztető jelzések elhelyezéséről és a munkahely állagmegóvásáról, őrzéséről Vállalkozónak kell gondoskodnia. A munkavédelmi és tűzrendészeti előírások betartása, betartatása a Vállalkozó feladata. Vállalkozó a munkavégzéssel járó balesetvédelmi, tűzvédelmi és egyéb előírások be nem tartása miatt felelős a harmadik személyeket ért károkért.

4.9. Vállalkozó a munkavégzés során a munkálatokkal összefüggő zaj, rezgés, por stb. szennyezésekre vonatkozó előírásokat betartja, a munkaterületről a munkálatokkal okozott szennyezést folyamatosan eltávolítja. A munkavégzés során történő esetleges rongálásokból eredő hibák kijavítása a Vállalkozó feladata, amelyet térítésmentesen a műszaki átadás-átvételi eljárás megkezdéséig köteles elvégezni. Amennyiben e kötelezettségét felszólítás ellenére sem teljesíti, azt a Megrendelő a Vállalkozó költségére elvégezteti.

4.10. Vállalkozó köteles a Megrendelő utasításai szerint és érdekei figyelembevételével eljárni, valamint a munkavégzést úgy megszervezni, hogy az biztosítsa a munka gazdaságos és gyors befejezését.

4.11. A Vállalkozó az eltakarásra kerülő munkarészek ellenőrzési lehetőségét biztosítja, az eltakarási időpontot 3 nappal megelőző értesítéssel.

4.12. Vállalkozó alvállalkozó igénybevételére jogosult.

4.13. A munka Vállalkozó általi teljesítését követően Felek átadás-átvételi eljárást folytatnak le, melyről jegyzőkönyvet vesznek fel. Vállalkozó teljesítése akkor szerződésszerű, ha a jelen szerződésben megjelölt feladatok a szerződésben meghatározottak szerint és a hatósági engedélyekben foglaltaknak megfelelően hiány- és hibamentesen teljesültek. Minőségi vagy mennyiségi kifogás esetén, az átadás-átvétel nem zárható le, a hiány pótlását vagy a hiba kijavítását követően azt folytatni kell.

4.14. Vállalkozó az átadás-átvételi eljáráson a Megrendelő rendelkezésére bocsátja a munka jellegének megfelelő műszaki dokumentációt.

4.15. Vállalkozó tudomásul veszi, hogy a fenti dokumentumok hiányában, azok átadásáig az átadás-átvételi eljárás nem zárható le.

4.16. Bármely nem szerződésszerű teljesítés jogfenntartás nélküli elfogadása a Megrendelő részéről nem jelent joglemondást azon igényről vagy igényekről, amelyek a Megrendelőt megilletik.

**5. Kapcsolattartás, adatszolgáltatás**

5.1. Megrendelő részéről eljárni jogosult személy:

név: ……Janitz Gergő…………………………………………

cím: …**…**Bp.IX.Ráday u.26**.…………………**………………………

telefonszám: …………………………..…………

e-mail: …………………………………………..

5.2. Vállalkozó részéről eljárni jogosult személy:

név: …………………………

cím: …………………………

telefonszám: …………………………

e-mail: …………………………

5.3. Felek a fent meghatározott személyeken kívül más személyt is megjelölhetnek kapcsolattartásra, erről azonban a másik felet előzetesen írásban értesíteniük kell.

5.4. Felek a jelen szerződést érintő minden kérdésben egymással írásban érintkeznek, illetve a szóban elhangzottakat egymás felé írásban is megerősítik.

5.5. Megrendelő a munka elvégzéséhez szükséges adatokat és iratokat jelen szerződés aláírásával egyidejűleg hiánytalanul átadja Vállalkozó részére. Amennyiben Vállalkozó részéről további adatszolgáltatási igény merül fel, ami a munka elvégzéséhez szükséges, úgy Megrendelő köteles az adatokat szolgáltatni.

5.6. Vállalkozó – kárfelelőssége mellett – köteles Megrendelőt minden olyan körülményről haladéktalanul értesíteni, amely a feladatai eredményességét vagy határidőre való elvégzését veszélyezteti vagy gátolja.

**6. Szerződést biztosító mellékkötelezettségek**

6.1. Megrendelő fizetési késedelme esetén Vállalkozó a Ptk. 6:155. § (1) bekezdésében meghatározott késedelmi kamat érvényesítésére jogosult.

6.2. Vállalkozó késedelmes teljesítése esetén Megrendelő késedelmi kötbér érvényesítésére jogosult. A kötbér mértéke a nettó vállalkozói díj **0,5%**-a/nap. Megrendelő legfeljebb 30 napos, késedelmi kötbérrel terhelt késedelmes teljesítést fogad el. Ezt meghaladó késedelem esetén Megrendelő a szerződéstől térítési kötelezettség nélkül elállhat.

6.3. A teljesítés Vállalkozónak felróható meghiúsulása esetén Megrendelő meghiúsulási kötbér érvényesítésére jogosult. A kötbér mértéke a nettó vállalkozói díj 15**%-**a.

6.4. Vállalkozó a Megrendelőnek a kötbért meghaladó kárait – így különösen a vagyonban beálló csökkenést és az elmaradt hasznokat – is köteles teljes összegükben megtéríteni.

6.5. Vállalkozó **12.** hónap jótállást, valamint a vonatkozó jogszabályokban előírt alkalmassági és szavatossági idő garantálását vállalja. A jótállási és a szavatossági határidők kezdő időpontja a műszaki átadás-átvétel lezárásának napja. Az esetlegesen jelentkező hibák vagy hiányosságok észlelése esetén a Vállalkozó köteles haladéktalanul megkezdeni a hibaelhárítási tevékenységet és köteles a károk enyhítésére vonatkozó intézkedéseket megtenni.

**7. A szerződés megszüntetése**

Amennyiben a szerződés a Vállalkozónak felróható okból szűnik meg, Vállalkozó köteles lehetővé tenni, hogy a munkát más vállalkozó folytathassa, az ehhez szükséges nyilatkozatokat köteles késedelem nélkül megtenni, az adatokat átadni.

**8.Záró rendelkezések**

8.1. Felek kötelezettséget vállalnak arra, hogy a közöttük felmerülő vitás kérdéseket elsősorban tárgyalásos úton kísérlik meg rendezni. Jelen szerződésben nem szabályozott kérdésekben – a szakmai szokások figyelembevételével – a Polgári Törvénykönyvről szóló 2013. évi V. törvény és az egyéb vonatkozó jogszabályok az irányadók.

8.2. Felek a szerződést elolvasták, megértették és azt, mint akaratukkal mindenben egyezőt 5 oldal terjedelemben, mellékletével együtt értelmezve négy egymással megegyező példányban írják alá.

8.3. Jelen szerződés elválaszthatatlan részeként, annak mellékletét képezi Vállalkozó 1. pontban leírtakra tett ajánlata.

8.4. Felek rögzítik, hogy jelen szerződés tartalma közérdekű adatnak minősül, így a jelen szerződést az Önkormányzat elektronikus formában közzé teszi a természetes azonosítók kivételével. Vállalkozó tudomásul veszi a jelen szerződés közzétételét, azzal szemben kifogást nem emel.

**Budapest, ……….**

………………………………………….. …….…………………………

 **Baranyi Krisztina Vállalkozó**

 **polgármester**

 **Budapest Főváros IX. Kerület**

 **Ferencváros Önkormányzata**

 **Megrendelő**

Pénzügyi ellenjegyző:

…………………………….

 **Romhányi Ildikó**

 **irodavezető**

3. számú melléklet

**NYILATKOZAT REFERENCIÁKRÓL**

Alulírott, …………………………………, mint a(z) ………….......................................... cégjegyzésre jogosult képviselője, Budapest Főváros IX. Kerület Ferencváros Önkormányzata/ Budapest Főváros IX. Kerület Ferencváros Önkormányzata, mint Ajánlatkérő által kiírt „………………………………...........” tárgyú beszerzési eljárás ajánlattevőjeként

n y i l a t k o z o m,

**hogy az alábbi ………... évben elvégzett lakás vagy helyiség helyreállítására, felújítására vonatkozó referenciával rendelkezem:**

|  |  |  |  |  |
| --- | --- | --- | --- | --- |
| **Szerződést kötő másik fél neve, címe** | **Szerződés tárgya** | **Szerződés időtartama****Kezdés-befejezés (év/hó)** | **Referenciaszemély neve, elérhetősége (cím, telefon/mobil)** | **Szerződés bruttó értéke****(Ft)** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Budapest, ………………………

 …………………………

 Ajánlattevő cégszerű aláírása

1. Ajánlatkérő felhívja az ajánlattevő figyelmét arra, hogy a táblázat bővíthető! [↑](#footnote-ref-1)